钦定古今图书集成/理学汇编/经籍典/第117卷 > 《隋书》 > 《经籍志》
## 钦定古今图书集成/理学汇编/经籍典/第117卷 > 《隋书》 > 《经籍志》

《古文尚书》十三卷。〈注〉汉《临淮太守孔安国传》。

《今字尚书》十四卷。〈注〉《孔安国传》。

《尚书》十一卷。〈注〉马融注。

《尚书》九卷。〈注〉郑元注。

《尚书》十一卷。〈注〉《王肃注》。

《尚书》十五卷。〈注〉晋祠部郎谢沈撰。

《集解尚书》十一卷。〈注〉《李颙注》。

《集释尚书》十一卷。〈注〉宋给事中姜道盛注。

《古文尚书舜典》一卷。〈注〉晋豫章太守范甯注。梁有《尚
书》十卷，范甯注，亡。

《尚书亡篇序》一卷。〈注〉梁五经博士刘叔嗣注。梁有《尚
书》二十一卷，刘叔嗣注；又有《尚书新集序》一卷，亡
《尚书逸篇》二卷。

《古文尚书音》一卷。〈注〉徐邈撰。梁有《尚书音》五卷，孔安
国、郑元、李轨、徐邈等撰。

《今文尚书音》一卷。〈注〉秘书学士顾彪撰。

《尚书大传》三卷。〈注〉郑元注。

《大传音》二卷。〈注〉顾彪撰。

《尚书洪范五行传论》十一卷。〈注〉汉光禄大夫刘向注
《尚书驳议》五卷。〈注〉王肃撰。梁有《尚书义问》三卷，郑元、
王肃及晋五经博士孔晁撰；《尚书释问》四卷，魏侍中
王粲撰；《尚书王氏传问》二卷，《尚书义》二卷，范顺问，吴
太尉刘毅答；亡；《尚书新释》二卷〈注〉《李颙》撰。

《尚书百问》一卷。〈注〉齐太学博士顾欢撰。

《尚书大义》二十卷。〈注〉梁武帝撰。

《尚书百释》三卷。〈注〉梁国子助教巢猗撰。

《尚书义》三卷。〈注〉《巢猗》撰。

《尚书义疏》十卷。〈注〉梁国子助教费甝撰。梁有《尚书义
疏》四卷，晋乐安王友伊说撰，亡。

《尚书义疏》三十卷。〈注〉《萧察》司徒蔡大宝撰。

《尚书义注》三卷。〈注〉《吕文优》撰。

《尚书义疏》七卷。

《尚书述义》二十卷。〈注〉国子助教刘炫撰。

《尚书疏》二十卷。〈注〉顾彪撰。

《尚书闰义》一卷。

《尚书义》三卷。〈注〉刘先生撰。

《尚书释问》一卷。〈注〉虞氏撰。

《尚书文外义》一卷。〈注〉顾彪撰。

右三十二部，二百四十七卷。〈注〉《通计》亡书，合四十一
部，共二百九十六卷。

书之所兴，盖与文字俱起。孔子观书周室，得虞、夏、商、
周四代之典，删其善者，上自虞，下至周，为百篇，编而
序之。遭秦灭学，至汉，唯济南伏生口传二十八篇。又
河内女子得《泰誓》一篇，献之伏生，作《尚书传》四十一
篇，以授同郡张生，张生授千乘欧阳生，欧阳生授同
郡兒宽，宽授欧阳生之子，世世传之。至曾孙欧阳高，
谓之《尚书》欧阳之学。又有夏侯都尉，受业于张生，以
授族子始昌。始昌传族子胜，为大夏侯之学。胜传从
子建，别为小夏侯之学，故有欧阳。大、小夏侯三家并
立，讫汉东京相传不绝，而欧阳最盛。初，汉武帝时，鲁
恭王坏孔子旧宅，得其末孙惠所藏之书，字皆古文。
孔安国以今文校之，得二十五篇。其《泰誓》与河内女
子所献不同。又济南伏生所诵有五篇相合，安国并
依古文开其篇第，以隶古字写之，合成五十八篇。其
馀篇简错乱，不可复读，并送之官府。安国又为五十
八篇作传，会巫蛊事起，不得奏上，私传其业于都尉
朝，朝授胶东庸生，谓之《尚书》。古文之学，而未得立。后
汉扶风杜林传《古文尚书》，同郡贾逵为之作训，马融
作《传》，郑元亦为之注。然其所传唯二十九篇，又杂以
今文，非孔旧本，自馀绝无师说。晋世秘府所存，有《古
文尚书》经文，今无有传者。及永嘉之乱，欧阳、大小夏
侯《尚书》并亡，济南伏生之传，唯刘向父子所著《五行
传》是其本法，而又多乖戾。至东晋，豫章内史梅赜始
得安国之传奏之，时又阙《舜典》一篇。齐建武中，吴姚
兴方于大桁市得其书，奏上，比马、郑所注多二十八
字，于是始列国学。梁、陈所讲有孔、郑二家，齐代唯传
郑义。至隋，孔、郑并行，而郑氏甚微，自馀所存，无复师
说。又有《尚书逸篇》，出于齐、梁之间，考其篇目，似孔壁
中书之残缺者，故附《尚书》之末。